Oegaritisch

't Oegaritisch is 'n oetgestorve Semitische taol, die woort gesproke in de stadsstaot Oegarit, aon de kös vaan 't huieg Syrië. De taol is bekind vaan de veertienden iew veur Christus tot in d'n twelfden iew veur Christus, es de stad weurt verrinneweerd. 't Oegaritisch kaom in 1929 door 't werk vaan Franse archeologe aon 't leech. Es Wes-Semitische taol is 't Oegaritisch vrij ing verwant aon levende taole wie 't Aramees, 't Hebreeuws en Arabisch; heidoor is 't vaan groet taolkundeg belaank. De Oegariete sjreve hun taol in nagelsjrifteikes, meh veranderde dat systeem in e consonantesjrif. Zoedoende waore ze vaan groeten invlood op aander Semitische volker. Tot slot höbbe väöl Oegaritische tekste ouch literair weerde, en vertuine ze belaankrieke parallelle mèt oonder mie verhaole oet de Biebel.

Categorie:Aw tale
Categorie:Semitische tale